Държавен вестник, бр. 86, 2021 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  86
йерархическата връзка със съответните им 
администрации.   
4. Изпълнителни правомощия се упраж-
няват само под ръководството на служител 
на приемащата страна и по правило – само 
в негово присъствие.
5. Компетентните полицейски органи 
на приемащата страна предоставят на по-
лицейските служители на изпращащата 
страна необходимата информация относно 
действащото национално законодателство, 
подробна оперативна информация за техните 
ангажименти и за продължителността на 
дейностите. 
Член 2
Компетентни органи
Съответните компетентни органи, отго-
варящи за прилагането на този меморандум 
за разбирателство, са следните: 
1. За Министерството на вътрешните 
работи на Република България:
– Главна дирекция „Национална поли-
ция“ – по отношение на практическо-
то прилагане на дейностите
Адрес: бул. Александър Малинов № 1; 
София 1715 
Телефони: +359 2 982 89 37; 
+359 2 982 89 47
Факс: +359 2 982 99 27 
Ел. адрес: gdnp@mvr.bg  
– Дирекция „ЕС и международно съ-
трудничество“ – по отношение на 
официалната кореспонденция по член 
4
Адрес: ул. 6-и септември № 29, Со-
фия 1000 
Телефон: +359 2 982 32 17
Факс: +359 2 980 32 48
Ел. адрес: int.14@mvr.bg 
2. За Министерството на вътрешните 
работи на Италианската република:
– Служба „Международно полицейско 
сътрудничество“ на Централната ди-
рекция „Криминална полиция“ към 
Департамента за обществена сигур-
ност на Министерството на вътреш-
ните работи
Адрес: Via Torre di Mezzavia 9/121, 
00173 Рим, Италия 
Телефон: +39 0646542182
Факс: +39 0646542243
Ел. адрес: soi@dcpc.interno.it 
Член 3
Обмен на информация
Компетентните органи, посочени в член 2, 
обменят обща информация относно извърш-
ването на дейности по съвместно патрулиране 
на националната им територия и информа-
ция относно граждани на техните държави, 
когато е необходимо.  
Член 4
Начин на осъществяване на сътрудничест-
вото
1. Компетентните органи, посочени в 
член 2, си обменят информация за опера-
тивните нужди с оглед идентифициране на 
най-посещаваните туристически райони и 
събитията, които привличат най-много хора, 
на тяхна територия и с консенсус определят 
броя на полицейските служители, необходими 
за дейностите по съвместно патрулиране.
2. След консултациите по ал. 1 сътрудни-
чеството по този меморандум за разбирател-
ство се осъществява въз основа на писмено 
искане до изпращащата страна, в което се 
посочват броят на необходимите полицейски 
служители, периодите от време и района/
ите, където е необходимо да се извършват 
дейности по съвместно патрулиране. Иска-
нията се адресират, както следва:
– за българската страна – до главния се-
кретар на Министерството на вътрешните 
работи;
– за италианската страна – до начални-
ка на полицията – генералния директор на 
Обществената сигурност.
3. При получаване на искането, посочено 
в ал. 2, компетентните органи по чл. 2 се 
споразумяват допълнително за конкретните 
условия по отношение на изпълнението му. 
4. Полицейските служители на изпра-
щащата страна, участващи в извършването 
на дейности по съвместно патрулиране, се 
подчиняват на националното законодателство 
на приемащата страна. Приемащата страна 
поема отговорност за техните действия в 
рамките на изпълнението на служебните 
им задължения. 
5. Полицейските служители на изпраща-
щата страна се подчиняват на инструкциите, 
дадени от компетентните органи на приема-
щата страна, и остават подчинени на дисци-
плинарните правила, приложими в тяхната 
собствена държава. Полицейските служите-
ли, участващи в дейностите по съвместно 
патрулиране, използват в комуникацията 
английски език или езика на държавата на 
приемащата страна. 
6. В случай че условията не позволяват 
безопасно продължаване на дейността на 
полицейските служители на изпращащата 
страна, страните с консенсус могат да решат 
тази дейност да бъде спряна и/или прекратена.